Íslandsbanki hefur verið styrktaraðili Félags kvenna í atvinnulífinu (FKA) frá árinu 2010. Markmið samningsins er að stuðla að því að efla félagið og leggja áherslu á að miðla fjármálatengdri þekkingu og reynslu til félagskvenna í formi samvinnuverkefna, viðburða og fræðslu. Nýlega hleypti FKA af stokkunum verkefni sem nefnist Jafnvægisvogin í samstarfi við velferðarráðuneytið og fyrirtækin Sjóvá, Deloitte, Pipar/TWBA og Morgunblaðið. Markmið Jafnvægisvogarinnar er að kynjahlutfall í framkvæmdastjórnum fyrirtækja verði orðið 40/60 árið 2027. Íslandsbanki hefur þegar náð þeim markmiðum en ætlar að taka þátt í starfinu sem framundan er.